EkBass/fiwiki-20250220-pages-articles huggingface dataset:
Harry Kupfer

Harry Kupfer (12. elokuuta 1935 Berliini – 30. joulukuuta 2019) oli saksalainen oopperaohjaaja ja merkittävimpiä saksalaisia oopperaohjaajia. Hän oli Komische Oper Berlinin pitkäaikainen pääohjaaja 1981–2002. Kupfer teki kansainvälisen läpimurtonsa 1978 Wagnerin Lentävän hollantilaisen ohjaajana Bayreuthin musiikkijuhlilla. Hän teki Richard Wagnerin oopperoista moderneja ohjauksia. Hän teki kapellimestari Daniel Barenboimin kanssa pitkään yhteistyötä, jonka aloitti Wagnerin Ring-sykli 1988. Hänen ohjauksiaan on esitetty myös Suomessa, muun muassa Kansallisoopperassa Wagnerin Parsifal. == Lähteet == ==Aiheesta muualla== Luokka:Saksalaiset oopperaohjaajat Luokka:Vuonna 1935 syntyneet Luokka:Vuonna 2019 kuolleet
Akaiwa

Akaiwa () on Japanin kaupunki Honshūn saarella Chūgokun alueella Okayaman prefektuurissa. Se sijaitsee sisämaassa prefektuurin itäosassa Okayaman kaupungin koillispuolella. Kaupungin alue ulottuu etelästä Okayaman tasangolta pohjoiseen Kibin ylängölle. Akaiwassa on 44 195 asukasta (joulukuussa 2019) ja sen pinta-ala on 209,36 neliökilometriä. Akaiwa on kaupunkina suhteellisen uusi: se perustettiin vuonna 2005 yhdistämällä toisiinsa Akasakan, Kumayaman, San’yōn ja Yoshiin maaseutukaupungit. Asutus kaupungin alueella on vanhaa. Siellä on säilynyt muun muassa useita kofun-hautakumpuja ja Nara-kaudella perustetun Bizenin provinssin provinssitemppelin (kokubun-ji) jäänteet. Kaupungin eteläosat ovat kehittyneet Okayaman lähiönä, ja sinne on perustettu suuria aluerakentamishankkeita. Maaseutualueilla viljellään erityisesti persikoita ja viinirypäleitä sekä niiden lisäksi riisiä, vihanneksia ja mustia soijapapuja. Kaupunkiin on sijoittunut myös elintarviketeollisuutta. Kumayaman aluetta kaupungin kaakkoisosassa palvelee JR Nishi-Nihonin San’yō-päälinja. == Kuvia == Tiedosto:Ryoguzan Kofun, zenkei-1.jpg|Ryōgūzanin kofun-hautakumpu Tiedosto:Okayama Agriculture Park German Forest Kronenberg 08.jpg|Okayaman saksalainen teemapuisto Kronenberg Tiedosto:Enjuin (Akaiwa), sanmon.jpg|Enjū- inin temppeli Tiedosto:岡山県赤磐市立図書館.jpg|Akaiwan kaupungin kirjasto == Lähteet == == Aiheesta muualla == * Kaupungin internetsivut Luokka:Okayaman prefektuurin kaupungit
Tiheikkö

Tiheikkö on tiheä puiden tai korkeiden pensaiden muodostama kasvusto, jota hallitsee usein vain yksi tai muutama laji, jättäen muut ulkopuolelle. Tiheiköt voivat muodostua lajeista, jotka tuottavat suuren määrän itämiskykyisiä siemeniä, jotka kasvavat emokasvien suojaamina. Tiheikkö voi muodostua myös pensaan juurivesoista. Joissakin tapauksissa tiheikköjen muodostumista tai leviämistä edesauttaa ihmistoiminta alueella. Luokka:Pensaat
Calamagrostis rubescens

Calamagrostis rubescens on heinäkasvien heimoon kuuluva kasvilaji, joka tunnetaan englanniksi nimellä pinegrass (suom. mäntyheinä). Lajilla ei ole virallista suomenkielistä nimeä. == Ulkonäkö ja koko == Calamagrostis rubescens on monivuotinen mättäänä kasvava heinä, joka kasvaa pystyssä 60–100 senttimetrin korkuiseksi. Lehdet ovat tavanomaisia, kapeita ja litteitä. Lehtien tyvellä on näkyviä karvoja. Tähkylöistä muodostuva kukinto on kapea, piikkimäinen röyhy, jonka pituus on tavallisesti kuusi senttimetriä. Jokainen tähkylä on noin puoli senttimetriä pitkä; taipuneet tai kiertyneet vihneet ovat suunnilleen yhtä pitkiä. Jokaisessa tähkylässä on yksi kukka ja jokaisessa haarassa on useita tähkylöitä. Calamagrostis rubescens on siitä epätavallinen heinä, että se kukkii harvoin; kasvi leviääkin pääasiassa suikertavilla maavarsillaan. Kasvi tuottaa kukkia vain täydessä auringonpaisteessa kesäkuun lopusta elokuuhun. == Levinneisyys == Laji on kotoisin läntisestä Pohjois-Amerikasta, jossa sen levinneisyysalue ulottuu Kanadan Brittiläisestä Kolumbiasta ja Manitobasta Yhdysvaltain Kaliforniaan ja Coloradoon. == Elinympäristö == Calamagrostis rubescens -lajia esiintyy monenlaisilla metsäisillä alueilla ja muissa elinympäristöissä. == Kuvia == Calamagrostis rubescens (5192270675).jpg Calamagrostis rubescens 4.jpg Calamagrostis rubescens 6.jpg J20160625-0005—Calamagrostis rubescens—RPBG (27805039592).jpg Calamagrostis rubescens 5.jpg Calamagrostis rubescens (5192869172).jpg == Lähteet == rubescens
Dryopteris arguta

Dryopteris arguta on alvejuurikasvien heimoon ja alvejuurien sukuun kuuluva kasvilaji, jolla ei ole suomenkielistä nimeä. == Ulkonäkö ja koko == Dryopteris arguta on muodoltaan melko vaihteleva. Lehdet ovat ainavihantia, 25–90 senttimetriä pitkiä ja 8–30 senttimetriä leveitä. Lehtiruoti on pituudeltaan noin neljännes tai kolmannes lehden pituudesta; alapinta, joskus yläpintakin on peitetty vaaleanruskeilla suomuilla. Toisinaan lehdykät ulkonevat kulmassa lehtiruodista aiheuttaen lehdelle suipon ja pörröisen ulkonäön; hammaslaitaisten lehdyköiden kärjissä voi olla vihneitä. Itiöpesäkkeistöt sijaitsevat suunnilleen keskiruodin ja lehdykänreunan puolivälissä. Ohuet, koverat indusiat ovat tiheästi järjestäytyneitä ja peittävät itiöpesäkkeet lähes kokonaan. Kromosomiluku on 2n = 82. == Levinneisyys == Dryopteris arguta -lajia esiintyy läntisessä Pohjois- Amerikassa rannikkoalueilla ja vuorilla 0–1800 metrin korkeudessa Kanadan Brittiläisestä Kolumbiasta Yhdysvaltain Kaliforniaan ja Arizonaan, jossa siitä käytetään epävirallista englanninkielistä nimeä Coastal Woodfern. == Elinympäristö == Laji kasvaa monenlaisissa elinympäristöissä, esimerkiksi Kalifornian ikivihreissä sekametsissä, Kalifornian tammimetsissä (chaparral) ja Kalifornian tasaisen ja mäkisen maan varjoisilla rinteillä. Jotkut lajin elinympäristöt ovat osa välimerellistä kasvillisuusvyöhykettä. == Lähteet == arguta
Uurrenokka-ani

Uurrenokka-ani (Crotophaga sulcirostris) on käkiin kuuluva lintulaji. Lajia tavataan laajalta alueelta Pohjois-, Keski- ja Etelä-Amerikasta. ==Koko ja ulkonäkö== Uurrenokka-ani voi kasvaa 31-32 cm pitkäksi. Sukupuolet muistuttavat toisiaan ulkonäöltään. Yleisväritykseltään laji on sinertävänkiiltoisen musta. Nokka linnulla on suuri, tukeva, sivuistaan litistynyt ja uurteinen. Uurteiden merkitystä ei tunneta. Pyrstö on hyvin pitkä. Uurrenokka-ani muistuttaa ulkonäöltään huomattavasti ania (Crotophaga ani) ja ainoa ero on nokka. ==Levinneisyys ja elinympäristö== Uurrenokka-ania tavataan Teksasin eteläosasta Panamaan ja eräille Karibianmeren saarille ja Etelä-Amerikasta Venezuelasta länsirannikkoa pitkin Peruun ja satunnaisesti Argentiinaan. Sen elinympäristöä ovat pensaikot, marskimaat, niityt ja metsien reunamaat. Usein lajia tavataan vesien läheisyydestä. Uurrenokka-anin ravintoa ovat hyönteiset maasta ja pensaikosta ja se voi myös nokkia karjan loisia turkista. Lisäksi lintu syö marjoja ja hedelmiä. Uurrenokka-ani ei ole pesäloinen vaan rakentaa lehdillä reunustetun kuppimaisen risupesän. Useat parit voivat pesiä samassa pesässä. ==Lähteet== == Aiheesta muualla == Luokka:Käkilinnut
Julian Dennison

Julian Bailey Dennison (s. 26. lokakuuta 2002 Lower Hutt, Uusi-Seelanti) on uusiseelantilainen näyttelijä. Hänet tunnetaan rooleistaan elokuvissa Hunt for the Wilderpeople (2016) ja Deadpool 2 (2018). == Filmografia == Elokuvat Elokuvat Elokuvat Elokuvat Vuosi Nimi Rooli Muuta 2013 Shopping Solomon 2015 Paper Planes Kevin 2016 Hunt for the Wilderpeople Ricky Baker 2016 Chronesthesia Beni 2018 Deadpool 2 Russell Collins / Tulinyrkki 2021 Godzilla vs. Kong Josh Valentine Televisiosarjat Televisiosarjat Televisiosarjat Televisiosarjat Vuosi Nimi Rooli Muuta 2016 Funny Girls oma itsensä 2019– The Strange Chores Pierce (äänirooli) == Aiheesta muualla == * Luokka:Uusiseelantilaiset näyttelijät Luokka:Vuonna 2002 syntyneet Luokka:Elävät henkilöt
Keltatetra

Keltatetra (Hyphessobrycon bifasciatus) on tetrojen (Characidae) heimoon kuuluva kalalaji, jota pidetään akvaariokalana. Kalan tieteellinen lajinimi bifasciatus tulee latinan kielestä ja merkitsee "kahdesti raidoitettua". Keltatetraa tavataan itäisestä Brasiliasta. Keltatetran väri vaihtelee luonnossa yksilön mukaan kellertävästä hopeanharmaaseen. Koiraiden peräevä on kupera, naaraiden kovera. Koiraat ovat myös värikkäämpiä ja hoikempia erityisesti lisääntymisajan lähestyessä. Luonnossa keltatetran maksimipituus on 4,7 senttimetriä. Akvaario-olosuhteissa lajin pituus on tavallisesti 5 senttimetriä. Keltatetra on helppo saada lisääntymään akvaariossa. == Lähteet == Luokka:Tetrat
Aleksei Potapov

Aleksei Potapov (s. 2. maaliskuuta 1989 Nižni Novgorod) on venäläinen jääkiekkoilija, pelipaikaltaan hyökkääjä. Potapov laukoo vasemmalta. == Ura == Potapov debytoi KHL:ssä kaudella 2008–2009 Torpedo Nižni Novgorodin paidassa. Kaudella 2013–14 hänet nimitettiin Torpedon varakapteeniksi ja kaksi vuotta myöhemmin joukkueen kapteeniksi. Potapov siirtyi Ak Bars Kazanin riveihin vuonna 2017. Potapov jatkoi seurassa vielä yhden kauden, kunnes hän teki kaksivuotisen sopimuksen Avangard Omskin kanssa 2. toukokuuta 2019. Potapovin KHL-uran paras kausi tehopisteillä mitaten oli 2018–19, jolloin hän keräsi 19 pistettä. == Lähteet == == Aiheesta muualla == * Luokka:Venäläiset jääkiekkoilijat Luokka:Vuonna 1989 syntyneet Luokka:Elävät henkilöt
Jay Barrs

Jack Leonard "Jay" Barrs, Jr. (s. 17. heinäkuuta 1962 Jacksonville, Florida) on yhdysvaltalainen jousiammunnan olympiavoittaja. Hän voitti olympiakultaa henkilökohtaisessa kilpailussa Soulissa 1988 ja saavutti samoissa kisoissa hopeaa joukkuekilpailussa. Vuonna 1992 Barcelonan olympialaisissa hän sijoittui viidenneksi henkilökohtaisessa kilpailussa ja kuudenneksi joukkuekilpailussa. Barrs voitti maastoammunnan merkkiluokan maailmanmestaruuden vuosina 1990 ja 1992. Hän saavutti hopeaa MM- hallikilpailuissa 1991. Hän on saavuttanut MM-kilpailuissa lisäksi joukkuemitaleja. == Lähteet == Luokka:Yhdysvaltalaiset jousiampujat Luokka:Yhdysvaltalaiset olympiavoittajat Luokka:Vuonna 1962 syntyneet Luokka:Elävät henkilöt
Marko Ylianttila

Marko Olavi Ylianttila on suomalainen kitaristi, äänittäjä ja tuottaja. Hän on soittanut Tulenkantajat, Dxxxa D & Nukkehallitus ja Tommi Liimatta & The Hot Contents -yhtyeissä.https://www.discogs.com/artist/1650992-Marko-Olavi- Ylianttilahttps://absoluuttinennollapiste.fi/levyt/rokokoo.html Hän toimi vuosina 2003–2007 Absoluuttisen Nollapisteen levyillä äänittäjänä, miksaajana ja sovittajana.https://absoluuttinennollapiste.fi/bandi/jasenet.html Ylianttila on tuottanut mm. Monovision levyjä.https://www.discogs.com/artist/719259-Marko-Ylianttila == Lähteet == Luokka:Suomalaiset muusikot Luokka:Elävät henkilöt Luokka:Syntymävuosi puuttuu
Justin Huish

Justin Huish (s. 9. tammikuuta 1975) on yhdysvaltalainen jousiammunnan olympiavoittaja. Hän voitti olympiakultaa henkilökohtaisessa kilpailussa ja joukkuekilpailussa Atlantassa 1996. Vuoden 1997 MM-kilpailuissa hän sijoittui henkilökohtaisessa kilpailussa seitsemänneksi ja joukkuekilpailussa 11:nneksi. == Lähteet == Luokka:Yhdysvaltalaiset jousiampujat Luokka:Yhdysvaltalaiset olympiavoittajat Luokka:Vuonna 1975 syntyneet Luokka:Elävät henkilöt
His Dark Materials (televisiosarja)

His Dark Materials on Philip Pullmanin Universumien tomu -fantasiakirjasarjaan perustuva televisiosarja. Sitä esitettiin Britaniassa BBC One -kanavalla ja muualla suoratoistopalvelu HBO:ssa. Tuotantoyhtiönä toimivat Bad Wolf ja New Line Cinema. Sarjan ensimmäinen tuotantokausi perustuu Universumien tomu -trilogian ensimmäiseen kirjaan nimeltä Kultainen kompassi, toinen kausi perustuu kirjasarjan toiseen teokseen nimeltä Salaperäinen veitsi ja kolmas kausi kirjasarjan viimeiseen osaan nimeltä Maaginen kaukoputki. Sarja sijoittuu rinnakkaiseen todellisuuteen, jossa seurataan 12-vuotiasta tyttöä nimeltä Lyra (Dafne Keen). Hän ottaa tehtäväkseen selvittää mitä tekemistä ryhmällä siepattuja lapsia ja salaperäisellä tomulla on toisiinsa. Televisiosarja alkoi marraskuussa 2019 ja se päättyi kolmanteen kauteen, joka julkaistiin kokonaisuudessaan BBC iPlayer -palvelussa 18. joulukuuta 2022. HBO esitti sarjan viimeisen jakson Yhdysvalloissa 26. joulukuuta 2022. == Näyttelijät == == Lähteet == == Aiheesta muualla == * His Dark Materials BBC:n sivustolla * His Dark Materials HBO:n sivustolla * * His Dark Materials EP Guidesin sivustolla Luokka:2010-luvun brittiläiset draamasarjat Luokka:2010-luvun yhdysvaltalaiset draamasarjat Luokka:2020-luvun brittiläiset draamasarjat Luokka:2020-luvun yhdysvaltalaiset draamasarjat Luokka:Brittiläiset fantasiasarjat Luokka:Universumien tomu Luokka:BBC:n televisio-ohjelmat Luokka:HBO:n televisio-ohjelmat
Arthur Askolin

Arthur Askolin (27. elokuuta 1873 – 5. marraskuuta 1946) oli suomalainen pianotehtailija.Kuolinilmoitus, Hufvudstadsbladet, 08.11.1946, nro 302, s. 1, Kansalliskirjaston digitaaliset aineistot Arthur Askolin toimi 20 vuoden ajan isänsä vuonna 1875 perustaman A. Askolinin pianotehtaan johtajana Pietarissa kunnes hän otti vuonna 1905 tehtaan ja sen johtamisen kokonaan haltuunsa. Askolinin tehtaan tuotteita palkittiin kultamitaleilla Pariisissa, Brysselissä, Pietarissa ja Helsingissä. Venäjän lokakuun vallankumouksen jälkeen Askolin joutui vuonna 1918 pakenemaan perheineen Suomeen. Suomessa hän aloitti uuden pianonrakennus- ja korjausliikkeen vuonna 1923. Hän toi aluksi maahan pianoja Saksasta mutta aloitti sitten muutaman vuoden kuluttua oman pianonvalmistuksen Helsingissä Iso Roobertinkatu 3:ssa sijainneessa tehtaassaan (Hovpianofabrik Arthur Askolin). Askolin kuoli 73-vuotiaana marraskuussa 1946.Dödsfall, Hufvudstadsbladet, 07.11.1946, nro 301 (2. painos), s. 2, Kansalliskirjaston digitaaliset aineistotPäivästä päivään, Helsingin Sanomat, 26.08.1933, nro 227, s. 6, Kansalliskirjaston digitaaliset aineistotAskolinin pianotehtaan ilmoitus, Hufvudstadsbladet, 19.11.1944, nro 314, s. 22, Kansalliskirjaston digitaaliset aineistot Askolinin kuoltua hänen pianotehtaansa osti 1947 Oy R.E. Westerlund Ab. == Lähteet == Luokka:Pianonvalmistajat Luokka:Pietarinsuomalaiset henkilöt Luokka:Vuonna 1873 syntyneet Luokka:Vuonna 1946 kuolleet
Culex albinensis

Culex albinensis on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Laji kuvattiin tieteelle ensimmäisen kerran vuonna 1919. Sillä ei ole alalajeja. == Lähteet == Luokka:Hyttyset
Winston Duke

Winston Duke (s. 15. marraskuuta 1986 Argyle, Trinidad ja Tobago) on tobagolais-yhdysvaltalainen näyttelijä. Duke tunnetaan M’Bakun roolista Marvel Cinematic Universen elokuvista Black Panther (2018), Avengers: Infinity War (2018) ja Avengers: Endgame (2019). Hän myös näytteli Gabe Wilsonia Jordan Peelen kauhuelokuvassa Us (2019). == Filmografia == Elokuvat Elokuvat Elokuvat Elokuvat Vuosi Nimi Rooli Muuta 2018 Black Panther M’Baku Avengers: Infinity War 2019 Us Gabe Wilson / Abraham Avengers: Endgame M’Baku 2022 Black Panther: Wakanda Forever Televisiosarjat Televisiosarjat Televisiosarjat Televisiosarjat Vuosi Nimi Rooli Muuta 2014 Kova laki: Erikoisyksikkö Cedric Jones Jakso: "Gridiron Soldier" 2014–2015 Kohde Dominic Besson / Mini 7 jaksoa 2015 Sanansaattajat Zahir Zakaria 3 jaksoa Rikoksista pahin Curtis Turner Jakso: "#FindKaylaWeber" 2016 Moderni perhe Dwight 3 jaksoa == Aiheesta muualla == * Luokka:Yhdysvaltalaiset näyttelijät Luokka:Vuonna 1986 syntyneet Luokka:Elävät henkilöt
Europen diskografia

Europe on Ruotsin Upplands Väsbyssä vuonna 1979 perustettu rockmusiikkia esittävä yhtye. Yhtyeen perustivat laulaja Joey Tempest, kitaristi John Norum, basisti Peter Ollson ja rumpali Tony Reno ja yhtye tunnettiin alun perin nimellä Force, ennen kuin se muutti nimensä Europeksi vuonna 1982. == Studiojulkaisut == * * * * * * * * * * * == Kokoelmat == * * (sisältää ennen julkaisemattoman kappaleen Break Free) * * (1982–1992:n uudelleenjulkaisu, uutena kappaleena "The Final Countdown 2000", tekno-mix) * * * == Livealbumit == * * * * * * == EP:t == * == Singlet == * Seven Doors Hotel (1983) * Lyin' Eyes (1983) * Dreamer (1984) * Stormwind (1984) * Open Your Heart (1984) * Rock the Night (1985) * The Final Countdown (1986) * Love Chaser (1986) * Rock the Night (1986) * Carrie (1987) * Cherokee (1987) * Open Your Heart (1988) * Superstitious (1988) * Open Your Heart (1988) * Let the Good Times Rock (1989) * More Than Meets the Eye (1989) * Sign of the Times (1989) * Tomorrow (1989) * Priseners in Paradise (1991) * I'll Cry for You (1991) * Halfway to Heaven (1992) * Sweet Love Child (1993) * The Final Countdown 2000 (1999) * Got to Have Faith (2004) * Hero (2004) * Always the Pretenders (2006) * Last Look at Eden (2009) * New Love in Town (2009) * Not Supposed to Sing the Blues (2012) * Firebox (2012) * Bring it All Home (2013) * War of Kings (2015) * Days of Rock 'n' Roll (2015) * The Final Countdown (30th Anniversary Edition) * Walk the Earth (2017) * Hold Your Head Up (2023) == DVD-julkaisut == * (Yhdysvalloissa nimellä Rock the World) * (julkaistu vain Japanissa) * * * == Musiikkivideot == * In the Future to Come (1983) * The Final Countdown (1986) * Rock the Night (1986) * Carrie (1986) * Cherokee (1987) * Superstitious (1988) * Open Your Heart (1988) * Let the Good Times Rock (1988) * Prisoners in Paradise (1991) * I'll Cry for You (1991) * Halfway to Heaven (1992) * The Final Countdown 2000 (1999) * Got to Have Faith (2004) * Hero (2004) * Always the Pretenders (2006) * Last Look at Eden (2009) * New Love in Town (2009) * Not Supposed to Sing the Blues (2012) * Firebox (2012) * War of Kings (2015) * Days of Rock 'n' Roll (2015) * Walk the Earth (2017) * The Siege (2018) * Turn to Dust (2019) * Hold Your Head Up (2023) == Lähteet == Luokka:Diskografiat
Yahya Abdul-Mateen II

Yahya Abdul-Mateen II (s. 15. heinäkuuta 1986 New Orleans, Louisiana) on yhdysvaltalainen näyttelijä. Hänet tunnetaan parhaiten roolistaan televisiosarjassa The Get Down (2016–2017) sekä rooleistaan elokuvissa Baywatch (2017), The Greatest Showman (2017) ja The Trial of the Chicago 7 (2020). Hänet tunnetaan myös Black Mantan roolista DC Extended Universen elokuvassa Aquaman (2018) ja Cal Abarin roolista HBO-sarjassa Watchmen (2019). == Filmografia == Elokuvat Elokuvat Elokuvat Elokuvat Vuosi Nimi Rooli Muuta 2012 Crescendo Yahya lyhytelokuva; myös co-tuottajana 2017 The Vanishing of Sidney Hall Duane Jones Baywatch Garner Ellerbee The Greatest Showman W. D. Wheeler 2018 First Match Darrel Boundaries Serge Aquaman David Kane / Black Manta 2019 Us Russel Thomas / Weyland Sweetness in the Belly Aziz 2020 The Trial of the Chicago 7 Bobby Seale 2021 Candyman Anthony McCoy / Candyman The Matrix Resurrections Morpheus 2023 Aquaman and the Lost Kingdom David Kane / Black Manta Televisiosarjat Televisiosarjat Televisiosarjat Televisiosarjat Vuosi Nimi Rooli Muuta 2016–2017 The Get Down Clarence "Cadillac" Caldwell 11 jaksoa 2018 The Handmaid’s Tale – Orjattaresi Omar Jakso: "Baggage" 2019 Black Mirror Karl Jakso: "Striking Vipers" Watchmen Cal Abar / Jon Osterman / Doctor Manhattan päärooli 2025 Wonder Man Simon Williams / Ihmemies Disney+-alkuperäissarja; päärooli == Aiheesta muualla == * Luokka:Yhdysvaltalaiset näyttelijät Luokka:Vuonna 1986 syntyneet Luokka:Elävät henkilöt
Thore Asp

Georg Thore Asp (26. toukokuuta 1875 Helsinki – 23. syyskuuta 1947 Buenos Aires, Argentiina) oli suomalainen valtiotieteen tohtori, kauppakoulun johtaja ja päätoimittaja.Ylioppilasmatrikkeli 1853–1899 Aspin vanhemmat olivat professori Georg August Asp ja Matilda Sofia Wetterhoff. Hän pääsi ylioppilaaksi 1894 (Nya svenska samskolan i Helsingfors) ja valmistui valtiotieteen tohtoriksi Strassburgin yliopistosta 1898. Väitöskirja käsitteli Suomen pankki- ja rahalaitoksen historiaa. Thore Asp oli kauppakoulun johtajana Porissa 1898–1910 ja hän toimi Porissa ilmestyneen ruotsinkielisen Björneborgs Tidning-lehden päätoimittajana 1905–1910. Konkurssin tehtyään hän muutti Argentiinaan 1910 ja hänellä oli siellä tuontialan yritys Buenos Airesissa. Thore Asp oli naimisissa 1898–1903 Lilly Züblinin (k. 1903) kanssa ja vuodesta 1903 Alida Wahlbergin kanssa. Thore Aspin vanhempia veljiä olivat taiteilija Sigurd Wettenhovi-Aspa ja insinööri, arkkitehti Bertel Asp. Thore Aspista kerrotaan Sigurd Wettenhovi-Aspan vuonna 1927 ilmestyneessä kirjassa "Jutelmia ja muistelmia 1890-luvun Parisista ja August Strindbergin Inferno- vuosista". Kirjan mukaan Thore Asp oli yksi ensimmäisiä valtiotieteiden tohtoreita Saksassa ja hänen täytyi anoa nuoren ikänsä vuoksi erivapautusta voidakseen väitellä finanssiopin alalta tohtoriksi silloin Saksan keisarikuntaan kuuluneessa Strassburgissa. Projekti Lönnrot : Wettenhovi-Aspa, Sigurd (1870-1946) == Teoksia == * Die Geschichte des Finländischen Bank- und Münzwesens bis 1865, väitöskirja. Lindstedts antikvariska bokhandel, Helsingfors 1898 == Lähteet == Luokka:Suomalaiset päätoimittajat Luokka:Suomen koulujen rehtorit Luokka:Vuonna 1875 syntyneet Luokka:Vuonna 1947 kuolleet
Max Minghella

Max Giorgio Choa Minghella (s. 16. syyskuuta 1985 Hampstead, Lontoo) on englantilainen näyttelijä ja elokuvantekijä. Minghella teki debyyttinsä elokuvassa Bee Season (2005). Myöhemmin on tähdittänyt elokuvia Art School Confidential (2006), The Social Network (2010), The Internship (2013) ja Spiral (2021). Hän näyttelee tällä hetkellä Nick Blainea Hulu-sarjassa The Handmaid’s Tale – Orjattaresi (2017–). Minghella teki debyyttinsä ohjaajana vuonna 2018 musikaalielokuvallaan Teen Spirit. Minghellan isä on jo edesmennyt Oscar-palkittu elokuvaohjaaja Anthony Minghella. == Aiheesta muualla == * Luokka:Englantilaiset näyttelijät Luokka:Vuonna 1985 syntyneet Luokka:Elävät henkilöt
Sopulinsara

Sopulinsara (Carex macloviana) on sarakasvien (Cyperaceae) heimoon kuuluva kasvilaji. Sopulinsara on tunnistettavissa tiiviin pyramidimaisen kukintotähkistönsä sekä pullakoidensa kalvolaitaisten suuotien perusteella. Muista saralajeista sopulinsara muistuttaa eniten jänönsaraa (Carex leporina), mutta lajit ovat kuitenkin erotettavissa toisistaan kukintona olevan tähkistön sekä tähkäsuomujen ulkonäön perusteella. Sopulinsara on mätästävä ja matalakasvuinen saralaji. Sen lehdet ovat tasapintaisia sekä vartta lyhyempiä. Kukintona olevan tähkistön tukilehti on lyhyt ja huomiota herättämätön. Sopulinsara on yhtäläistähkäinen saralaji ja sen kukintona on tummanruskea ja pyöreän pyramidimainen tähkistö, jossa on neljästä kuuteen keskenään samannäköistä tähkää. Tähkien yläosissa on emikukkia ja alaosissa hedekukkia. Tähkäsuomut ovat tylppäkärkisiä, tummanruskeita, vaalean keskisuonen omaavia sekä epätavallisesti kalvolaitaisia. Pullakot ovat tummanruskeita, hieman tähkäsuomuja pidempiä sekä pitkän ja kalvolaitaisen suuodan omaavia. Emikukat ovat kaksiluottisia. Sopulinsara kasvaa tavallisesti kalkkipitoisilla niityillä, mutta kaiken kaikkiaan sitä tavataan monilla erilaisilla ihmisvaikutteisilla paikoilla. Suomessa sopulinsaraa tavataan enimmäkseen Länsi-Lapissa, Enontekiöllä, Kittilässä, Kolarissa, Muoniossa ja Pellossa. Sopulinsaran tieteellisen nimen lajinimi macloviana viittaa Falklandinsaariin, mistä lajin on kuvannut ranskalainen Jules Dumont d’Urville. == Lähteet == == Aiheesta muualla == * Laji.fi: Sopulinsara (Carex macloviana) * JSTOR Global Plants: Carex macloviana * Integrated Taxonomic Information System (ITIS): Carex macloviana * Global Biodiversity Information Facility (GBIF): Carex macloviana * Flora of North America: Carex macloviana Luokka:Sarat
Funai

Funai Electric Co., Ltd. ( 船井電機株式会社 Funai Denki Kabushiki Kaisha) on japanilainen kulutuselektroniikkaa valmistava pörssiyhtiö, jonka pääkonttori sijaitsee Osakan prefektuurin Daitōssa. Funai myy tuotteita myös omalla brändillään, mutta on erikoistunut OEM-alihankintaan eli tekemään tuotteita muiden yhtiöiden tuotemerkillä ja niiden vaatimusten mukaan lisenssi- ja muunlaisin sopimuksin. Philipsin luovuttua kulutuselektroniikastaan ja Panasonicin ostettua Sanyon näiden yritysten tavaramerkit (Philips, Magnavox ja Sanyo) päätyivät vähintäänkin määräajaksi Funain käytettäviksi. Funain päätuotteita ovat LCD-taulutelevisiot sekä DVD- ja Blu-ray-soittimet, joita se myy brändeillä Funai, Philips, Magnavox ja Sanyo. Se valmistaa myös mustesuihkutulostimia merkeillä Kodak ja Lexmark.. Funain valmistamien tuotteiden suurin jälleenmyyjä on Walmart-tavarataloketju. Funai oli maailman viimeinen VHS-videonauhureita valmistanut yritys. Viimeinen nauhuri valmistui heinäkuussa 2016. Yrityksen perusti Tetsuro Funai vuonna 1951 alun perin ompelukoneiden tukkuliikkeeksi. 1960-luvun taitteessa yritys alkoi valmistaa transistoriradioita. ==Lähteet== Luokka:Japanilaiset pörssiyhtiöt Luokka:Japanilaiset elektroniikkayhtiöt
Adolf zu Hohenlohe-Ingelfingen

Adolf zu Hohenlohe-Ingelfingen (29. tammikuuta 1797 Breslau, Preussi – 24. huhtikuuta 1873 Koschentin, Sleesia, Saksan keisarikunta)Günter Richter: Hohenlohe zu-Ingelfingen, Adolf Prinz zu Neue Deutsche Biographie (1972), Deutsche Biographie. Viitattu 31.12.2019. oli preussilainen poliitikko, joka toimi Preussin pääministerinä vuonna 1862. Hohenlohe-Ingelfingenin isä oli kenraali ja ruhtinas Friedrich Ludwig zu Hohenlohe-Ingelfingen. Adolf zu Hohenlohe-Ingelfingen oli maanomistaja Sleesiassa ja toimi paikallisten maapäivien maamarsalkkana.Salmonsens konversationsleksikon (1915–1930), s. 610 Runeberg.org. Viitattu 31.12.2019. Hän oli edustajana vuoden 1847 Preussin maapäivillä, vuoden 1850 Erfurtin parlamentissa ja sittemmin Preussin herrainhuoneessa, jonka puhemiehenä hän oli vuosina 1856–1862. Konservatiivinen Hohenlohe-Ingelfingen toimi Preussin pääministerinä 18. maaliskuuta – 23. syyskuuta 1862. Erottuaan terveyssyistä hän vetäytyi politiikasta. Hänen seuraajakseen tuli Otto von Bismarck. Hohenlohe- Ingelfingenin poika oli tykistökenraali Kraft zu Hohenlohe-Ingelfingen. ==Lähteet== Luokka:Preussin pääministerit Luokka:Vuonna 1797 syntyneet Luokka:Vuonna 1873 kuolleet
Brooks Koepka

Brooks Koepka (s. 3. toukokuuta 1990 West Palm Beach, Florida) on yhdysvaltalainen golfinpelaaja. Hän on pelannut PGA-kiertueella vuodesta 2012 ja voittanut seitsemän turnausta. Hän on voittanut Major-turnauksen neljä kertaa: Yhdysvaltain avoimet vuosina 2017 ja 2018 sekä PGA-mestaruusturnauksen vuosina 2018 ja 2019. Hän nousi maailmanlistan ykköseksi ensimmäisen kerran 21. lokakuuta 2018. Hän oli kaikkiaan yhdeksän viikkoa ykkösenä vuonna 2018. Hän palasi listan kärkeen 19. toukokuuta 2019 ja säilytti paikkansa koko loppuvuoden. Koepka kuului Yhdysvaltain Ryder Cup -joukkueeseen vuosina 2016 ja 2018. == Lähteet == Luokka:Yhdysvaltalaiset golfaajat Luokka:Vuonna 1990 syntyneet Luokka:Elävät henkilöt
Bertel Asp

Georg Bertel Asp (13. elokuuta 1873 Helsinki – 15. toukokuuta 1936 Manila, Filippiinit) oli suomalainen insinööri ja arkkitehti.Ylioppilasmatrikkeli 1853–1899 Aspin vanhemmat olivat professori Georg August Asp ja Matilda Sofia Wetterhoff. Hän pääsi ylioppilaaksi 1891 (Nya svenska samskolan i Helsingfors) ja valmistui insinööriksi Polyteknillisestä opistosta 1895. Bertel Asp toimi insinöörinä Yhdysvalloissa ja Filippiineillä. Hän oli sementtiasiantuntija ja hänen kerrotaan hankkineen kahden miljoonan dollarin omaisuuden Yhdysvalloissa ennen vuotta 1914. Asp voitti Manilan laivastotukikohdan ja merilinnoituksen rakentamisesta järjestetyn suunnittelukilpailun ja hän muutti vuonna 1909 Filippiineille johtamaan tukikohdan rakennustöitä. Asp rakensi Manilaan myös huvilayhdyskunnan jonka rakennukset oli suojattu maanjäristyksiltä jousitetun perustuksen avulla. Hän omisti 16 näistä huviloista ja asui Villa Valhalla- nimisessä huvilassa. Pekka Pitkälä : Pyramidit, pyhät raamit. Sigurd Wettenhovi-Aspan (1870–1946) näkemykset suomen kielestä ja suomalaisten historiasta, kulttuurihistorian pro gradu-tutkielma, Turun yliopisto 2010, sivut 4-5Finsk uppfinnare i Amerika, Hufvudstadsbladet, 12.02.1909, nro 41, s. 6, Kansalliskirjaston digitaaliset aineistot Finsk filippin, Dagens Tidning, 08.02.1914, nro 38A, s. 6, Kansalliskirjaston digitaaliset aineistot Bertel Aspin veljiä olivat taiteilija Sigurd Wettenhovi-Aspa ja valtiotieteen tohtori Thore Asp. == Lähteet == == Aiheesta muualla == * Portlannin sementin valmistuksesta. Arkkitehti Bertel Asp'in pitämä esitelmä, Suomen Teollisuuslehti, 01.04.1902, nro 7, s. 3, Kansalliskirjaston digitaaliset aineistot Luokka:Suomalaiset insinöörit Luokka:Suomalaiset arkkitehdit Luokka:Amerikansuomalaiset henkilöt Luokka:Vuonna 1873 syntyneet Luokka:Vuonna 1936 kuolleet
Raymond Cruz

Raymond Cruz (s. 9. heinäkuuta 1961 Los Angeles, Kalifornia) on yhdysvaltalainen näyttelijä. Hänet tunnetaan parhaiten Julio Sanchezin roolista televisiosarjassa Ratkaisija ja sen spin-offissa Rikoksista pahin, sekä huumeparoni Tuco Salamancan roolista televisiosarjassa Breaking Bad ja sen spin-offissa Better Call Saul. Cruz on myös näytellyt muun muassa elokuvissa Gremlins 2 – uusi pesue (1990), Kaappaus merellä (1992), Isku Kolumbiaan (1994), The Rock – paluu helvettiin (1996), Alien – ylösnousemus (1997), Hämärästä aamunkoittoon 2: Texas Blood Money (1999), Training Day (2001) ja Itkevän naisen kirous (2019). == Aiheesta muualla == * Luokka:Yhdysvaltalaiset näyttelijät Luokka:Vuonna 1961 syntyneet Luokka:Elävät henkilöt
Nassaun roomalaiskatolinen arkkihiippakunta

Nassaun roomalaiskatolinen arkkihiippakunta on katolinen hiippakunta Bahamassa. Sen keskuspaikka on Nassau. ==Historia== 21\. maaliskuuta 1929 perustettiin Bahaman apostolinen prefektuuri erottamalla se New Yorkin arkkihiippakunnasta. 15. tammikuuta 1941 se korotettiin apostoliseksi prefektuuriksi. Vuonna 1950 hiippakunnalla oli 11 378 jäsentä, 15,2% alueensa väestöstä. 5. heinäkuuta 1960 alueesta muodostettiin Nassaun hiippakunta. 10. kesäkuuta 1984 hiippakunnasta erotettiin omaksi hallintoalueekseen Turks- ja Caicossaarten missio sui iuris. 22. kesäkuuta 1999 hiippakunta korotettiin Nassaun arkkihiippakunnaksi. == Nykytilanne == Vuonna 2016 hiippakuntaan kuului 30 seurakuntaa, 18 pappia ja jäseniä 51 722, jotka muodostivat 14% maan väestöstä. == Piispat == *John Bernard Kevenhoerster O.S.B. (1931–1949) *Paul Leonard Hagarty O.S.B. (1950–1981) *Lawrence Aloysius Burke, S.J. (1981–2004) *Patrick Christopher Pinder (2004– ) ==Lähteet== == Katso myös == *Katolinen kirkko Bahamassa == Aiheesta muualla == *Nassaun arkkihiippakunnan kotisivut Luokka:Katolisen kirkon hiippakunnat Luokka:Uskonto Bahamassa
Skalkan metroasema

Skalka on Prahan metron asema Prahan kymmenennessä kaupunginosassa. Se avattiin 4. heinäkuuta 1990 Hostivařin varikolle johtavan tunnelin varrelle. Skalka oli linjan A itäinen pääteasema, kunnes Depo Hostivařin asema avattiin vuonna 2006. Asemalta on vaihtoyhteys raitiovaunuihin ja paikallisliikenteen linja-autoihin. Aseman on suunnitellut Alena Martínková. Laiturialue on 189,4 metriä pitkä ja sijaitsee laiturin pinnasta mitattuna 9,25 metriä maan alla. Asema rakennettiin vaiheittain niin, että vähintään toinen varikolle johtavista raiteista oli koko ajan käytössä. Rakennusprojekti maksoi 291,8 miljoonaa Tšekin korunaa. == Lähteet == == Aiheesta muualla == Luokka:Prahan metroasemat
Seychellien kansalliskokous

Seychellien kansalliskokous (kreoliksi , , ) on Seychellien lainsäädännöllinen elin. Sen edustajat valitaan viiden vuoden välein pidettävissä vaaleissa. Maan perustuslaki (kpl. VI, art. 78) ei määrittele mitään kiinteää määrä edustajille. Vuoden 2016 vaaleissa tarjolla oli 33 paikkaa. Nykyisellään parlamentti on perustettu uudelleen vuonna 1993. Tuolloin päättyi Seychellien kansan progressiivisen rintaman (USP:n edeltäjä) johtama yksipuoluejärjestelmä ja uusin perustuslaki astui voimaan. Seychellien puoluekenttää ovat hallinneet vuodesta 1993 asti USP ja Seychellien kansanpuolue (SNP). SNP muodosti yhdessä muiden oppositiopuolueiden kanssa vaaliliiton Linyon Demokratik Seselwa (LDS), joka rekisteröityi myöhemmin puolueeksi. Lokakuussa 2020 parlamentin puhemieheksi valittiin Roger Mancienne. == Lähteet == Luokka:Seychellien politiikka Luokka:Kansalliset parlamentit
Musiikkivuosi 2020

Musiikkivuosi 2020 käsittelee vuoden 2020 tärkeitä musiikkitapahtumia, uutisia ja julkistuksia. == Tapahtumia == * 26. tammikuuta: Grammy-gaala * 8. helmikuuta: Emma-gaala == Julkaisuja == * 3. tammikuuta: Pyhimys - Mikko * 10. tammikuuta: Apocalyptica - Cell-0 * 10. tammikuuta: Selena Gomez - Rare * 17. tammikuuta: Eminem - Music to Be Murdered By * 17. tammikuuta: Halsey - Manic * 31. tammikuuta: Lordi - Killection * 31. tammikuuta: Kesha - High Road * 7. helmikuuta: Green Day - Father of All Motherfuckers * 7. helmikuuta: Antti Tuisku - Valittu kansa * 14. helmikuuta: Vesala - Etsimässä rauhaa * 14. helmikuuta: Justin Bieber - Changes * 14. helmikuuta: Tame Impala - The Slow Rush * 21. helmikuuta: BTS - Map of the Soul: 7 * 21. helmikuuta: Grimes - Miss Anthropocene * 21. helmikuuta: Mokoma - Ihmissokkelo * 6. maaliskuuta: Lil Uzi Vert - Eternal Atake * 20. maaliskuuta: The Weeknd - After Hours * 27. maaliskuuta: 5 Seconds of Summer - Calm * 27. maaliskuuta: Dua Lipa - Future Nostalgia * 10. huhtikuuta: Nightwish - Human. :II: Nature. * 17. huhtikuuta: Turmion Kätilöt - Global Warning * 17. huhtikuuta: Fiona Apple - Fetch the Bolt Cutters * 8. toukokuuta: Hayley Williams - Petals for Armor * 15. toukokuuta: Alma - Have U Seen Her? * 29. toukokuuta: Lady Gaga - Chromatica * 18. kesäkuuta: Phoebe Bridgers - Punisher * 24. heinäkuuta: Taylor Swift - Folklore * 14. elokuuta: Katy Perry - Smile * 4. syyskuuta: William - Shakespeare * 2. lokakuuta Bon Jovi - Bon Jovi 2020 * 2. lokakuuta Ville Mäkipelto - Ihmeellisin fakta * 30. lokakuuta: Ariana Grande - Positions * 20. marraskuuta: Dark Tranquillity - Moment * 27. marraskuuta: Miley Cyrus - Plastic Hearts * 11. joulukuuta: Taylor Swift - Evermore == Kilpailuja == * Uuden Musiikin Kilpailu 2020 === Peruttuja kilpailuja === * Eurovision laulukilpailu 2020 * Jean Sibelius -viulukilpailu, lykätty vuoteen 2022 koronapandemian vuoksi == Kuolleita == * 26. tammikuuta: Santtu Lonka * 9. toukokuuta: Little Richard * joulukuu: Alexi Laiho == Palkintoja == ; Grammy- palkinnot * Vuoden albumi - When We All Fall Asleep, Where Do We Go? (Billie Eilish) * Vuoden levytys - ”Bad Guy” (Billie Eilish) * Vuoden laulu - ”Bad Guy” (Billie Eilish) * Paras uusi artisti - Billie Eilish ; Emma-palkinnot * Vuoden naissolisti - Ellinoora * Vuoden miessolisti - Lauri Tähkä * Vuoden yhtye - JVG * Vuoden albumi - Momentum 123 (Chisu) * Vuoden biisi - ”Ikuinen vappu” (JVG) * Vuoden tulokas - Jesse Markin ; Oscar-palkinnot * Paras musiikki - Joker (soundtrackin säv. Hildur Guðnadóttir) * Paras laulu - ”(I’m Gonna) Love Me Again” (säv. Elton John ja san. Bernie Taupin, elokuvasta Rocketman) == Lähteet == Luokka:Musiikkivuodet Luokka:Vuoden 2020 musiikki
Kirjallisuusvuosi 2020

Kirjallisuusvuosi 2020 käsittelee vuoden 2020 tärkeitä kirjallisuuden tapahtumia, uutisia ja julkistuksia. == Tapahtumia == * Suomen koronaviruspandemia lisäsi selvästi kirjallisuuden myyntiä. Erityisesti lisääntyi äänikirjojen kauppa.Korona-aika vauhdittanut selvästi kirjamyyntiä. MTV Uutiset 29.9.2020. * Lokakuun alkuun suunnitellut Turun kirjamessut siirrettiin koronapandemian vaikutusten vuoksi seuraavaan vuoteen (1.–3. lokakuuta 2021). Sen sijaan Helsingin kirjamessut järjestettiin, mutta ne pidettiin etätapahtumana verkossa 22.–25. lokakuuta 2020. Myös monia muita tapahtumia peruttiin, siirrettiin tai toteutettiin verkossa. *Ruotsalaisen kirjailijan Carl-Johan Forssén Ehrlinin äänikirja Kani joka tahtoi nukahtaa (Kaninen som så gärna ville somna) nousi vuoden myydyimmäksi kirjaksi Suomessa. Se oli ensimmäinen äänikirja, joka voitti tämän myyntitilaston. Teos ilmestyi painetussa muodossa Ruotsissa 2011 ja se sisälsi lukuohjeen, jonka avulla kirjaa kuuntelevan lapsen saisi nukahtamaan. Äänikirjana se ilmestyi englanniksi Amazonin CreateSpace-alustalla vuonna 2014. Suomeksi teos ilmestyi painettuna vuonna 2015. *Mongolian opetusministeriö ilmoitti, että mongolin kirjaimisto otetaan virallisesti kyrillisen kirjaimiston sijasta käyttöön maan julkaisuissa vuoteen 2025 mennessä. == Julkaisuja == * Heikki Aittokoski - Onnellisten saari * Suzanne Collins - Nälkäpeli: Balladi laululinnuista ja käärmeistä * Vilja-Tuulia Huotarinen - Omantunnon asioita * Juha Hurme - Suomi * Risto Isomäki - Vedenpaisumuksen lapset * Marko Järvikallas - Mihin täällä voi mennä (novellikokoelma) * Tommi Kinnunen - Ei kertonut katuvansa * Terhi Kokkonen - Rajamaa * Mary Robinette Kowal - The Relentless Moon * Anni Kytömäki - Margrita * Meri Luttinen - Myrskynsilmä * Sarah J. Maas - Maan ja veren huone * Stephenie Meyer - Keskiyön aurinko * John Scalzi - The Last Emperox * Anna Soudakova - Mitä männyt näkevät * Martha Wells - Network Effect ==Vuoden 2020 myydyimmät kirjat== * Myydyin kotimainen kaunokirja: Ilkka Remes, Kotkanpesä * Myydyin lasten- ja nuortenkirja: Mauri Kunnas, Joulupukin joululoma * Myydyin tietokirja: Barack Obama, Luvattu maa * Myydyin äänikirja: Carl-Johan Forssén Ehrlin, Kani joka tahtoi nukahtaa HS Viikko 04/2021, s. B5. == Palkintoja == ;Arvid Lydecken -palkinto * Lena Frölander-Ulf - Nelson Tiikeritassu ; Hugo-palkinto * Arkady Martine - A Memory Called Empire ;Kaunokirjallisuuden Finlandia-palkinto * Anni Kytömäki - Margarita ;Lasten- ja nuortenkirjallisuuden Finlandia-palkinto * Anja Portin - Radio Popov ; Minna Canth -palkinto * Tommi Kinnunen ; Nobelin kirjallisuuspalkinto * Louise Glück ;Tieto-Finlandia-palkinto * Marko Tikka & Seija-Leena Nevala - Kielletyt leikit : Tanssin kieltämisen historia Suomessa 1888–1948 ;Topelius-palkinto * Briitta Hepo-oja - Suomea lohikäärmeille == Lähteet == 2020
Alliance Party

Alliance Party voi tarkoittaa seuraavia puolueita: * Alliance Party, Fidžissä 1966–1987 toiminut puolue. * Alliance Party of Kenya, Keniassa 2012–2016 toiminut puolue. * Alliance Party, Malesiassa 1957–1973 toiminut puolue. * Alliance Party eli Alliance Party of Northern Ireland, Pohjois-Irlannissa toimiva vuonna 1970 perustettu puolue. * Alliance Party, Uudessa-Seelannissa 1991–2015 toiminut puolue.
Teollisuus 4.0

Teollisuus 4.0 on neljäs teollinen vallankumous, johon liittyvät muun muassa esineiden internet (IoT), teollinen esineiden internet (IIoT), pilvilaskenta ja koneoppiminen. Neljännessä teollisessa vallankumouksessa hyödynnetään reaaliaikaista dataa ja kyberfyysisiä järjestelmiä. == Katso myös == * Digitaalinen vallankumous * Kolmas teollinen vallankumous * Teollinen internet == Lähteet == == Aiheesta muualla == * Teollisuus 4.0 – mihin ja milloin on oikea aika investoida? Luokka:Tekniikan historia Luokka:Teollisuushistoria
Alliance Party (Pohjois-Irlanti)

Alliance Party eli Alliance Party of Northern Ireland on Pohjois-Irlannissa toimiva poliitinen puolue. Alliance Party kuvailee itseään kuppikuntien ulkopuoliseksi puolueeksi, joka mahdollistaa yhteistyön nationalistien ja unionistien välillä. Alliance Party ilmoittaa tavoittelevansa segregaatiosta vapaata Pohjois-Irlantia, jossa lahkolaisuutta ja ennakkoluuloja ei ole, ja jossa kaikki voivat elää kuten haluavat, vapaana pelosta, olivat he sitten katolisia tai protestantteja, mustia tai valkoisia, paikallisia tai maahanmuuttajia, rikkaita tai köyhiä tahi nuoria tai vanhoja. Alliance Partyn nykyinen puheenjohtaja on Naomi Long. Alliance Party on Liberal Internationalin täysjäsen. Se on ollut Euroopan liberaalidemokraattisen puolueen liitännäisjäsen huhtikuusta 2018 lähtien ja puolueen europarlamentaarikot toimivat Uudistuva Eurooppa -ryhmässä. == Historia == Alliance Party on perustettu vuonna 1970. John Alderdice tuli Alliance Partyn johtajaksi vuoden 1987 parlamenttivaalien alla ja sai Belfast East -vaalipiiristä 32 prosenttia äänistä, enemmän kuin kukaan Alliance Partyn jäsen siihen asti Britannian alahuoneen vaaleissa. Alderdice valittiin Pohjois-Irlannin kansalliskokouksen jäseneksi toimielimen ensimmäisissä vaaleissa vuonna 1998. Hänet valittiin kansalliskokouksen puhemieheksi, johon tehtävään noustessaan hän luopui puoluejäsenyydestään. Alderdice oli puhemiehenä vuoteen 2004 asti. Vuoden 2010 parlamenttivaaleissa Naomi Long syrjäytti Demokraattisen unionistipuolueen puheenjohtajan Peter Robinsonin tämän parlamenttipaikalta voittamalla Belfast East -vaalipiirin paikan. == Lähteet == Luokka:Euroopan liberaalidemokraattinen puolue Luokka:Liberaalit puolueet Luokka:Pohjois-Irlannin politiikka Luokka:Yhdistyneen kuningaskunnan puolueet Luokka:Liberal International
Matthew Shlomowitz

Matthew Shlomowitz (s. 1975) on australialainen säveltäjä. Hän on tehnyt sekä konserttimusiikkia että performanssikappaleita.Matthew Shlomowitz: Represented Artist Australian Music Centre Shlomowitz varttui Adelaidessa ja opiskeli Sydneyn konservatoriossa Elena Kats-Cherninin, Božidar Kosin sekä Michael Smetaninin johdolla. Yksityisopetusta hän sai lisäksi Michael Finnissylta. Stanfordin yliopistossa häntä opetti Brian Ferneyhough, joka oli hänen tohtorintutkintonsa ohjaaja. Shlomowitz opetti osa-aikaisesti Royal College of Musicissa ja Durhamin yliopistossa ennen avustavaksi professoriksi pääsemistä Southamptonin yliopistoon.Dr Matthew Shlomowitz University of Southampton Shlomowitz on ollut mukana johtamassa nykymusiikkikokoonpano Plus-Minusta, toiminut jäsenenä performanssia sekä yleisön osallisuutta yhdistävässä Inter Inter Interissä ja perustanut Damien Ricketsonin kanssa Sydneyssä 1995 Ensemble Offspringin. Duona hän on työskennellyt tanssija Shila Anarakin ja nokkahuilisti Tomma Wesselin kanssa. Shlomowitzin teosten joukossa ovat ooppera Electric Dreams sekä SWR:n sinfoniaorkesterin vuonna 2019 kantaesittämä Glücklich Glücklich Freude Freude koskettimille ja orkesterille. Vuonna 2018 asamisimasa-kokoonpano julkaisi hänen teostensa levytyksen. Shlomowitzin oppilaiden joukossa on ollut Charlie Sdraulig. == Lähteet == == Aiheesta muualla == * Viralliset sivut Luokka:Australialaiset säveltäjät Luokka:Oopperasäveltäjät Luokka:Vuonna 1975 syntyneet Luokka:Elävät henkilöt
Park Ji-hyo

Park Ji-hyo (, s. 1. helmikuuta 1997 Gyeonggi, Korean tasavalta), yleensä nimellä Jihyo on eteläkorealainen laulaja ja lauluntekijä. Hän on tyttöbändi Twicen johtaja ja päävokalisti.'식스틴' 해도해도 너무한다…YG보다 잔인한 JYP 데뷔전쟁 [夜TV][네이버 연예 아이엠그라운드, 트와이스 소개 하기!]แนะนำสมาชิก TWICE ✎✎ Park Ji-hyo (박지효) (จีฮโย) (พาร์ค จีซู) Hänen syntymänimensä on Park Ji-soo (), mutta muutti sen laillisesti Park Ji-hyoksi ennen Sixteen-ohjelmaa. Muut yhtyeen jäsenet valitsivat hänet ryhmän johtajaksi nimettömällä äänestyksellä. == Elämä == Jihyo liittyi JYP Entertainmentille harjoittelijaksi peruskoulussa ja harjoitteli kymmenen vuotta ennen debyyttiään Twice-yhtyeessä. Jihyon piti ensin debytoida tyttöyhtyeessä Nayeonin, Jeongyeonin ja Sanan kanssa, mutta niin ei tapahtunutkaan. Sen sijaan he kaikki liittyivät tosi-tv-sarjaan Sixteen, jossa valittiin yhdeksän tyttöä Twice-yhtyeeseen. Heidät kaikki valittiin ja he debytoivat vuonna 2015 julkaisemalla minialbumin The Story Begins ja musiikkivideon Like Ooh-Ahh. Kesäkuussa ilmoitettiin, että Jihyolta tulee ensimmäinen sooloalbumi Zone elokuussa 2023. Samalla kerrottiin ensimmäisestä singlestä "Killin’ Me Good". Albumi nousi julkaisuviikolla Billboard 200 -listan 14. sijalle. == Kirjat == * Yes, I am Jihyo (valokuvakirja, 20.8.2021)https://www.kpopusaonline.com/product/twice-jihyo-yes-i-am- jihyo-1st-photobook-pre/ == Diskografia == === Sooloalbumit === * === Lauluntekijänä === Jihyo on lauluntekijänä useissa kappaleissa. Lauluntekijänä Vuosi Kappale Albumi Yhteistyössä Viitteet 2017 "Eye Eye Eyes" Signal Chaeyoung "24/7" Twicetagram Nayeon 2018 "HO!" What Is Love? "Sunset" Yes or Yes 2019 "Girls Like Us" Fancy You "Get Loud" Feel Special "21:29" Kaikki Twicen jäsenet 2020 "Up No More" Eyes Wide Open 2021 "First Time" Taste of Love 2021 ”Real You” Formula of Love: O+T=＜3 2021 ”Cactus” (선인장) Formula of Love: O+T=＜3 2022 ”Trouble” Between 1&2 === Yhteistyö === * "The Reason I'm Beautiful", mukana Jung Eun-ji ja Ben === Ääniraidat === * "Stardust Love Song" draamasarjassa Twenty Five Twenty One * "I Fly" draamasarjassa Today's Webtoon * "A Strange Day" draamasarjassa Summer Strike == Videokuvaukset == Esiintymiset muiden yhtyeiden musiikkivideoilla: Vuosi Nimi Artisti 2015 Only You Miss A == Filmografia == * Sixteen (2015) * Saturday Night Live (2016) == Lähteet == == Aiheesta muualla == * * MyDramalist-sivustolla Luokka:Twice Luokka:Eteläkorealaiset laulajat Luokka:Vuonna 1997 syntyneet Luokka:Elävät henkilöt
Gabriel Matzneff

Gabriel Matzneff (12. elokuuta 1936, Neuilly-sur-Seine, Ranska) on ranskalainen kirjailija. Hän on saanut useita palkintoja. Matzneff on Venäjältä vallankumouksen aikoihin 1917 lähteneestä perheestä. Kustantaja, kirjailija Vanessa Springora kertoo kirjassaan Suostumus (Le Consentement, 2020) Matzneffin häneen kohdistamasta seksuaalisesta hyväksikäytöstä. Springora oli 1980-luvulla 14-vuotias ja vaikeassa elämäntilanteessa, kun Matzneff vietteli hänet ja käytti hyväkseen. Matzneff on aiemmin julkisestikin kertonut seksuaalisista kokemuksistaan alaikäisten kanssa. Hän on puolustanut lasten seksuaalisesta hyväksikäytöstä syytettyjä allekirjoittamalla avoimen kirjeen, jonka allekirjoittivat myös Jean-Paul Sartre ja Simone de Beauvoir. Seksin suojaikärajaa tiukentava lakimuutosaloite ei mennyt vuonna 2019 läpi, ja suhtautuminen on Ranskassa ristiriitainen. Matzneff on julkaissut 1970-luvulla esseen "Les Moins de seize ans", jossa hän kertoo mieltymyksistään alaikäisiin. == Lähteet == ==Kirjallisuutta== * Tarmo Kunnas, Ovatko moraalin rajat löytyneet? Yliopisto-lehti 48 (2000) : 15, s. 34–35 Luokka:Ranskalaiset kirjailijat Luokka:Vuonna 1936 syntyneet Luokka:Elävät henkilöt
Mark Kemp

Mark Kemp (s. 10. huhtikuuta 1960 Asheboro, Pohjois-Carolina, Yhdysvallat) on yhdysvaltalainen musiikkitoimittaja. Hän on työskennellyt muun muassa Rolling Stonessa ja MTV:llä ja sittemmin kotikaupungissaan Charlottessa ilmestyvässä The Charlotte Observer -sanomalehdessä. == Lähteet == Luokka:Yhdysvaltalaiset toimittajat Luokka:Musiikkitoimittajat Luokka:Vuonna 1960 syntyneet Luokka:Elävät henkilöt
Kyberfyysinen järjestelmä

Kyberfyysinen järjestelmä (, CPS) tarkoittaa fyysisen ja virtuaalisen toimintaympäristön yhdistämistä, jossa laitteiden keräämää ja laskemaa informaatiota käytetään yhteistyössä muiden järjestelmien kanssa. Kyberfyysisessä järjestelmässä sulautetut järjestelmät ja tietoliikenneverkot seuraavat ja ohjaavat fyysisiä toimintoja, usein palautesilmukassa jossa fyysiset prosessit ohjaavat laskennallisia ja päinvastoin. Kyberfyysisten järjestelmien käyttö on voimakkaassa kasvussa teollisuudessa. == Katso myös == * Teollisuus 4.0 == Lähteet == Luokka:Systeemit
Besoin

Besoin (ranskan kielessä tarve) on Monacon prinsessa Stéphanien ensimmäinen studioalbumi. Albumi julkaistiin 1986 Julisa ja Carrere Recordsin kautta. Albumin tuotti Yves Roze ja se markkinoitiin joissain maissa nimillä Live Your Life tai yksinkertaisesti Stéphanie. == Kappaleet == # # # # # # # # # # # # # # ==Lähteet== Luokka:Vuoden 1986 esikoisalbumit Luokka:Monacon musiikki
Anophelinae

Anophelinae on hyttysten alaheimo johon kuuluu lääketieteellisesti tärkeä horkkahyttysten Anopheles-suku, joka toimii malaria-loision vektorina.Kuusijalkainen vihollinen s. 73-78 == Alempia taksoneita == *Suku Horkkahyttyset (Anopheles) Meigen, 1818 :*Alasuku Anopheles Meigen, 1818 :*Alasuku Baimaia Harbach, Rattanarithikul & Harrision, 2005 :*Alasuku Cellia Theobald, 1905 :*Alasuku Kerteszia Theobald, 1905 :*Alasuku Lophopodomyia Antunes, 1937 :*Alasuku Nyssorhynchus Blanchard, 1902 ::*Tribus Albimanus ::*Tribus Argyritarsis ::*Tribus Myzorhynchella :*Alasuku Stethomyia Theobald, 1902 *Suku Bironella Theobald, 1905 :*Alasuku Bironella Theobald, 1905 :*Alasuku Brugella Edwards, 1930 :*Alasuku Neobironella Tenorio, 1977 *Suku Chagasia Cruz, 1906 ==Lähteet== * ===Viitteet=== Luokka:Anophelinae
Adam Wilsby

Adam Wilsby (s. 7. elokuuta 2000 Tukholma) on ruotsalainen jääkiekkoilija, pelipaikaltaan puolustaja. Hän pelaa NHL-seura Nashville Predatorsissa. Wilsby laukoo vasemmalta. == Ura == Wilsby debytoi Ruotsin pääsarjassa SHL:ssä kaudella 2018–2019 Skellefteå AIK:n paidassa. Hän siirtyi seuraavalle kaudelle pelaamaan SuperElit-juniorisarjaan. Wilsby pelasi siellä 13 ottelua tehoin 6+8=14. Hän pelasi myös yhden ottelun Skellefteåssa ja sai SHL-uransa ensimmäisen tehopisteen. Skellefteå lainasi Wilsbyn loppukaudeksi Allsvenskanin Södertälje SK:hon. Huhtikuussa 2022 Wilsby solmi hänet varanneen Nashville Predatorsin kanssa kaksivuotisen NHL-tulokassopimuksen. == Lähteet == == Aiheesta muualla == * Luokka:Ruotsalaiset jääkiekkoilijat Luokka:Vuonna 2000 syntyneet Luokka:Nashville Predatorsin pelaajat Luokka:Elävät henkilöt
Forever Pop

Forever Pop on Alphaville-yhtyeen remixalbumi, joka julkaistiin 1. lokakuuta 2001. ==Kappaleet== # # # # # # # # # # # # # == Aiheesta muualla == * Forever Pop discogs.com-sivustolla Luokka:Vuoden 2001 albumit Luokka:Alphavillen albumit